07/09/2010 | Administración LocalMunicipal
A Coruña
Servizo de Persoal
Publicación bases para a provisión por concurso de méritos de 2 postos de traballo da Asesoría Xurídica, aprobadas polo Tenente de Alcalde Delegado de Persoal, por delegación da Xunta de Goberno Local, de data 26 de agosto de 2010

É obxecto da presente convocatoria a provisión de dous postos de traballo vacantes existentes na Asesoría Xurídica Municipal e dotados economicamente nos presupostos correspondentes ao ano 2010 neste Concello, mediante o procedemento de concurso previsto no art.79 da Lei 7/2007, do 12 de abril, do Estatuto Básico do Empregado Público, Lei 30/84, de 2 de agosto, Decreto 93/91 do 20 de marzo da Xunta de Galicia e demais normas concordantes de aplicación. As características dos postos de traballo a cobertura do cal é obxecto na presente convocatoria descríbense a continuación: Poderán participar neste concurso o persoal funcionario do Excmo. Concello da Coruña, así como o doutras Administracións Públicas no caso do posto de Letrado Consultivo, de conformidade co previsto na RPT. Os requisitos comúns de participación son: - Pertencer ao Subgrupo A1. - Ter a relación xurídica que se esixe para o desempeño do posto: funcionario. - Estar en posesión do Título de Licenciado en Dereito. - Transcorrer máis de dous anos dende a obtención do último posto con carácter definitivo. - O persoal doutras Administracións Públicas que opte a estes postos a provisión dos cales lle estea permitida, ademais dos requisitos anteriores, deberá estar en posesión dunha praza igual ou análoga á que se convoca. - Para determinar a natureza análoga en relación coa praza, teranse en conta as funcións que vén desempeñando na Administración da que procede. Todos os solicitantes deberán reunir as condicións e requisitos esixidos na convocatoria conforme o especificado nas presentes bases, na data de finalización do prazo de presentación de instancias. O persoal funcionario en situación de adscrición provisional, de conformidade co disposto no art.72.2 do Real Decreto 364/1995 de 10 de marzo e demais normativa de aplicación, terá a obriga de participar na presente convocatoria. Caso de non obter un posto dos ofertados, asignaráselles de oficio destino definitivo nalgunha das vacantes non cubertas. O persoal funcionario que desempeñe un posto en comisión de servizos e que cumpra os requisitos básicos poderá participar neste proceso. En caso de non participar ou non obter o posto desempeñado en comisión de servizos na presente convocatoria, volverá ao seu posto de orixe. Poderán tomar parte no concurso, o persoal funcionario, calquera que sexa a súa situación administrativa, agás os suspensos en firme que non poderán participar mentres dure a suspensión. A valoración dos méritos para a adxudicación dos postos de traballo efectuarase conforme ao seguinte baremo: O grao persoal consolidado valorarase en relación co nivel dos postos aos que se opta ata un máximo de 1,90 puntos do seguinte xeito: - Polo nivel 22 de grao consolidado: 1,50 puntos - Por cada unidade de nivel que exceda do nivel 22: 0,05 puntos Outorgaranse 0,035 puntos por cada mes de prestación efectiva de servizos (con carácter definitivo, adscrición, comisións de servizos e demais situacións administrativas similares) en postos de traballo adscritos a Asesoría Xurídica: - Para o posto de Letrado Xurisidiccional, desempeñar funcións de representación e defensa municipal ou do seu persoal ante calquera órgano xurisdicional - Para o posto de Letrado Consultivo, desempeñar funcións consultivas, xurídicas de asistencia a mesas de contratación en calidade de asesor xurídico e de verificación de poderes). Así mesmo, outorgásese a seguinte puntuación, cun máximo de 0,50 puntos, polo exercicio de dereitos de conciliación nos cincos anos anteriores á publicación da presente convocatoria no Boletín Oficial do Estado: - Permiso por maternidade: 0,05 puntos por permiso, cun máximo de 0,20 puntos. - Permiso por paternidade: 0,025 puntos por permiso, cun máximo de 0,10 puntos. - Redución de xornada do artigo 76.1 º g do Decreto Lexislativo 1/2008 do 13 de marzo polo que se aproba o Texto Refundido da Lei de Función Pública de Galicia: 0,016 puntos por mes de redución, ata un máximo de 0,20 puntos. - Excedencia por coidado de familiares: 0,005 puntos por mes de excedencia ata un máximo de 0,20 puntos. O máximo da puntuación deste apartado será de 3,5 puntos. a) A asistencia a cursos ou actividades de formación e perfeccionamento directamente relacionados coa área de experiencia de cada posto de traballo ao que se opta, e nos que se acha expedido diploma, certificado de asistencia, ou certificación de aproveitamento puntuarase cos seguintes criterios: Por masters ou cursos de postgrao de máis de 100 horas directamente relacionados coa área de coñecemento do posto de traballo ao que se opta: 1 punto. Todos os cursos deberán ser impartidos por organismos oficiais ou homologados polas Administracións Públicas e Colexios Profesionais. Non se valorarán os cursos que non acrediten as horas de duración, así como os inferiores a 5 horas lectivas, nin as xornadas, simposios, congresos ou similares. Solo puntuásese un curso entre aqueles que teña igual denominación e/ou contido. A puntuación máxima deste apartado é de 3 puntos. b) A impartición de cursos de formación e perfeccionamento no ámbito da Administración Publica e directamente relacionados coa área de experiencia de cada posto de traballo ao que se opta, valorarase do seguinte modo: Só se valorarán os cursos impartidos en organismos oficiais ou homologados polo Ministerio de Administracións Públicas. Non se puntuarán os cursos que se refiran a materias diferentes ás funcións do posto de traballo ao que se opta. Cando se impartan cursos cunha denominación idéntica, puntuarase un só deles coa puntuación da columna I, puntuándose os restantes de acordo á puntuación da columna II. A puntuación máxima deste apartado será de 1 punto. Neste apartado valoraranse conxuntamente os epígrafes a) e b) ata un máximo de 4 puntos. Por cada mes completo de servizos prestados como funcionario de carreira ou persoal laboral ao servizo das Administracións Públicas: 0,025 puntos. A puntuación máxima deste epígrafe serán 3 puntos. Para estes efectos computaranse os recoñecidos polo órgano competente, que se prestasen con anterioridade á condición de funcionario. - Iniciación ao galego, CELGA 2 ou equivalente: 1 punto. - Perfeccionamento do galego, CELGA 4 ou equivalente: 1,40 puntos. - Linguaxe administrativa, nivel medio de linguaxe administrativa local galega ou linguaxe xurídica galega, o ciclo elemental dos estudios de galego das escola oficial de idiomas: 1,80 puntos. - Linguaxe administrativa superior, nivel superior de linguaxe administrativa local galega, linguaxe xurídica galega superior e ciclo superior dos estudios de galego da escola oficial de idiomas: 2,20 puntos. En caso de acreditar máis dun grao do coñecemento do galego, só se computará o superior. O coñecemento do idioma galego só será obxecto de valoración neste epígrafe. Este apartado puntuarase ata un máximo de 2,20 puntos. Presentarase xunto coa solicitude unha Memoria que consistirá nunha análise das tarefas do posto ao que opta e dos requisitos, condicións e medios necesarios para o seu desempeño, a xuízo do candidato, con base na descrición contida na convocatoria. A Memoria terá unha extensión mínima de 5 folios e máximo de 10, presentados no tipo de letra Arial, tamaño 12 e con interlineado sinxelo, por unha soa cara. A Comisión de Valoración celebrará entrevista con cada solicitante. A entrevista versará, no seu caso, sobre os méritos específicos do posto e sobre a Memoria. Os aspirantes con algunha minusvalidez poderán pedir na solicitude de participación as posibles adaptacións de tempo e medios para a realización das entrevistas. A valoración da Memoria efectuarase mediante puntuación obtida coa media aritmética das outorgadas por cada un dos membros da Comisión de Valoración. Este apartado puntuarase como máximo con 5 puntos. A puntuación mínima para este apartado será de 2,50 puntos. Aqueles proxectos que non alcancen un mínimo de 2,50 puntos non terán neste apartado puntuación ningunha. A orde de prioridade para a adxudicación dos postos será determinada pola puntuación obtida de acordo co baremo anterior. Todos os méritos determinados nesta base se computarán ata a data de finalización do prazo de presentación de solicitudes. En caso de empate nas puntuacións, resolverase de acordo á puntuación outorgada polos méritos alegados, seguindo a orde establecida nos diferentes puntos desta base. De persistir o empate acudirase á data de ingreso como funcionario de carreira, do Corpo, Escala ou Categoría dende a que se concursa, e, se fose necesario, o número obtido no proceso selectivo. A puntuación mínima para poder adxudicar os postos que se ofertan nesta convocatoria será do 25% do total do cómputo do baremo que se poida obter como máximo en cada un dos postos. a) As solicitudes para tomar parte neste concurso dirixiranse ao Alcalde-Presidente do Excmo. Concello da Coruña e axustaranse ao modelo que se publica como Anexo III, debendo presentarse no prazo de 15 días hábiles contados a partir do seguinte ao da publicación da convocatoria e dos seus anexos no Boletín Oficial do Estado Así mesmo, os distintos actos derivados do concurso, publicaranse no taboleiro de edictos do Concello e a través da páxina web. As instancias poderán presentarse por calquera dos medios previstos no art.38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. As solicitudes deberán ir acompañadas dos documentos acreditativos de circunstancias e méritos alegados polos aspirantes que non consten no seu expediente persoal obrante no arquivo do Servizo de Persoal do Concello. Soamente se valorarán aqueles méritos que constan no expediente persoal. En caso de non constar no citado expediente, deberán ser achegados coa instancia para que poidan ser valorados. Non se terán en conta os documentos que non estean compulsados ou que non queden debidamente acreditados en todos os seus extremos dentro do prazo de presentación de instancias. Nas solicitudes deberase reflectir ademais a orde de prioridade dos postos de traballo aos que se desexa acceder. Os funcionarios con algunha minusvalidez poderán instar, no caso de que lles fose adxudicado algún dos postos solicitados, a adaptación de medios materiais para o desempeño deste posto, e a Comisión de valoración poderá reclamalo ao interesado, mediante entrevista, a información que considere precisa para a adaptación solicitada, e igualmente, se é o caso, de consideralo oportuno, o ditame correspondente. b) O persoal doutras Administracións Públicas que se presenta ao concurso, deberá acompañar á instancia inescusablemente, a seguinte documentación: - Fotocopia do DNI - Un currículo, que deberá ir acompañado dos documentos acreditativos dos requisitos esixidos así como dos méritos que se aleguen mediante certificacións ou fotocopias compulsadas. - Así mesmo, achegarase á solicitude a Memoria a que se fai referencia no apartado III.6 destas bases. Unha vez transcorrido o período de presentación de instancias non poderá renunciarse ás solicitudes formuladas e estas serán vinculantes para o peticionario e os destinos adxudicados serán irrenunciables, salvo que se obteña outro destino mediante convocatoria pública antes de finalizar o prazo de toma de posesión. Expirado o prazo de presentación de documentación publicarase no taboleiro de anuncios e na páxina web a relación de admitidos e excluídos ao concurso. Os excluídos disporán dun prazo de 10 días hábiles contados a partir do seguinte ao da publicación nos medios indicados para poder emendar, no seu caso, o defecto que motivase a súa exclusión. A estimación ou desestimación desta petición de subsanación entenderase implícita na elevación da lista de admitidos e excluídos con carácter definitivo. Unha vez transcorrido este prazo elevaranse as listas a definitivas podendo os excluídos interpoñer recurso potestativo de reposición ante a Concelleira delegada de Persoal no prazo de 1 mes a contar dende o día seguinte ao da súa publicación nos medios anteriormente indicados, ou poderá impugnarse directamente ante o Xulgado do Contencioso-Administrativo da Coruña no prazo de 2 meses, contados dende a mesma data. A valoración dos méritos para a adxudicación dos postos de traballo vacantes será efectuada pola Comisión de Valoración reguladas polo art.46 do R. D 364/1995, de 10 de marzo e o art.12 do Decreto 93/91 do 20 de marzo e pola normativa básica prevista no Estatuto Básico do Empregado Público aprobado pola Lei 7/2007 do 13 de abril. Os membros da Comisión serán designados polo órgano municipal competente en materia de persoal e de conformidade co disposto no art.46 do R. D 364/1995, de 10 de marzo e subsidiariamente co art.12 do Decreto 93/1991 do 20 de marzo, deberán pertencer a Corpos ou Escalas de grupo de titulación igual ou superior ao esixido para os postos convocados. Un dos membros será un funcionario pertencente á Asesoría Xurídica Municipal. A Comisión de Valoración deberá ter unha composición equilibrada de homes e mulleres. Por cada membro titular da Comisión será designado un suplente, que, en caso de ausencia, o substituirá aos efectos procedentes. A Comisión poderá dispoñer da incorporación aos seus traballos de asesores para aquelas tarefas que o requirisen. VII.1. - Unha vez efectuada a proposta provisional da Comisión de Valoración para a adxudicación de destinos esta farase pública no taboleiro de anuncios do Concello e na páxina web. Os concursantes poderán formular reclamacións no seu caso no prazo de 10 días hábiles a partir da publicación nos medios anteriormente indicados. VII.2. - Examinadas e resoltas pola Comisión as reclamacións, se as houbese, procederase a elevar proposta definitiva de resolución do concurso, na cal figurarán os destinos adxudicados a cada participante. VII.3. - A tal efecto, a estimación ou desestimación das reclamacións entenderase implícita na proposta definitiva de adxudicación de postos. A toma de posesión en todos os postos adxudicados como consecuencia da realización deste concurso terá lugar a partir da publicación da resolución deste de conformidade co previsto no art.14 do Regulamento de Provisión de Postos de Traballo, Promoción Profesional e Promoción Interna de Administración Autónoma de Galicia. O cómputo dos prazos posesorios iniciarase cando finalice os permisos ou licenzas que fosen concedidos aos interesados. O prazo para a resolución do concurso serán de 6 meses contados dende o día seguinte ao da finalización do da presentación de solicitudes. A presente convocatoria e os actos derivados desta poderán ser impugnados de conformidade co establecido na Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común. A Coruña 26 de agosto de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL Fdo.: José Federico Nogueira Fernández.